Ivan Sokolov
Ivan Sokolov je holandski šahovski velemajstor, bosanskohercegovačkog porijekla. Rođen je u Jajcu. Otac mu je iz Bugarske, a majka iz Bosne i Hercegovine, a nastupa za Holandiju, čije je državljanstvo stekao 2002. nakon što je emigrirao početkom rata u BiH. Trenutno je 113. šahist na rejting-listi aktivnih šahista sa 2645 poena (stanje 24. decembar 2013), 88. na listi aktivnih evropskih šahista, te četvrti najbolji holandski šahist. 1988. osvojio je Prvenstvo Jugoslavije. Prije no što je zaradio titulu velemajstora postao je FIDE majstor (1985) i intermajstor (1986). 1987. i 1993. pobijedio je na Vidmarovom memorijalu. Najpoznatiju pobjedu ostvario je protiv Kasparova u Wijk aan Zeeu 1999, nadmašivši ga u pripremi otvaranja, po čemu je Kasparov legendaran.